கேள்வி: டைமெதிலமீன் - அமைப்பு மற்றும் பண்புகள் பற்றி நீங்கள் என்ன அறிந்துள்ளீர்கள்?
பதில்: இந்த மூலக்கூறு ஒரு நைட்ரசன் அணுவுடன் இரண்டு மெதில் பதிலிகளையும் ஒரு புரோட்டானையும் ாண்டுள்ளது. டைமெதிலமீன் ஒரு வலிமை குறைந்த காரமாகும். இதன் அம்மோனியம் உப்பின் (CH3-NH2+-CH3 காடித்தன்மை எண் மதிப்பானது 10.73 ஆக உள்ளது. இந்த மதிப்பானது. மெதிலமீன் (10.64) மற்றும் டிரைமெதிலமீன் (9.79) இவற்றின் மதிப்புகளை விட அதிகமானது. டைமெதிலமீனானது அமிலங்களுடன் வினை புரிந்து டைமெதிலமீன் ஐதரோகுளோரைடு(மணமற்ற வெண்மை நிறத் திண்மம்) உப்பு போன்ற உப்புக்களைத் தருகின்றன டைமெதிலமீன் ஐதரோகுளோரைடின் உருகு நிலை 171.5&nbsp;°C ஆக உள்ளது. டைமெதிலமீனானது. மெதனால் மற்றும் அமோனியாவின் வினைவேகமாற்றி முன்னிலையிலான வினையில் அதிக அழுத்தம் மற்றும் வெப்பநிலைகளில் தயாரிக்கப்படுகிறது: : 2 CH3OH + NH3 → (CH3)2NH + 2 H2O
கேள்வி: டைமெதிலமீன் - இயற்கை மூலங்கள் என்பது என்ன?
பதில்: டைமெதிலமீனானது விலங்குகள் மற்றும் தாவரங்களில் மிகுதியாகப் பரவிக் காணப்படுகிறது. மேலும், பலவிதமான உணவுப் பொருட்களிலும் ஒரு கிலோவிற்கு ஒரு சில மில்லிகிராம் என்ற அளவில் காணப்படுகிறது.
கேள்வி: டைமெதிலமீன் - பயன்கள் பற்றி தகவல் சொல்.
பதில்: டைமெதிலமீனானது பல தொழிற்துறை முக்கியத்துவம் வாய்ந்த சேர்மங்களுக்கு முன்னோடிச் சேர்மமாக உள்ளது. ''Ashford's Dictionary of Industrial Chemicals'', 3rd edition, 2011, pages 3284-3286 இது கார்பன் டை சல்பைடுடன் வினைபுரிந்து டைமெதில் டைதயோகார்பமேட்டைத் தருகிறது. இவ்வாறு கிடைக்கும் டைமெதில் டைதயோகார்பமேட்டானது, இயற்கை மீள்மத்தின் பற்றவைப்பு அல்லது இரப்பர் பற்றவைப்பில் பயன்படும் பல வேதிப்பொருட்களின் தொகுதியில் உள்ள சேர்மங்களின் முன்னோடி சேர்மமாக உள்ளது. டைமெதில்பார்மமைடு மற்றும் டைமெதில் அசிட்டமைடு போன்ற கரைப்பான்கள் டைமெதிலமீனிலிருந்து வருவிக்கப்படுகின்றன. பல விவசாயம் சார்ந்த வேதிப்பொருட்கள் மற்றும் மருந்துப் பொருட்களின் மூலப் பொருளாக இச்சேர்மம் உள்ளது. (உதாரணம் முறையே, டைமெபாக்சு மற்றும் டைபின்ஐதரமீன்) டாபனட எனப்படும் வேதியியல் ஆயுதம் டைமெதிலமீனிலிருந்து தயாரிக்கப்படுகிறது. லாரைல் டைமெதிலமீன் எனப்படும் பரப்பியங்கியான (பரப்பு இழுவிசையைக் குறைக்கப் பயன்படும் சேர்மங்கள்) சவர்க்காரம் (சோப்பு) எனப்படும் துாய்மையாக்கி சேர்மங்களில் பயன்படுகிறது. இராக்கெட் எரிபொருளாகப் பயன்படும் சீர்மையற்ற டைமெதில்ஐதரசீன் டைமெதிலமீனிலிருந்து தயாரிக்கப்படுவதே இரக்கெட்.